open-index/open-wikipedia-markdown huggingface dataset:
தமிழக வருவாய் கோட்டங்களின் பட்டியல்

**தமிழக வருவாய் கோட்டங்களின் பட்டியல்** என்பது, இந்தியாவின் தென்னக மாநிலமான, தமிழ்நாட்டிலுள்ள வருவாய் கோட்டங்கள் மற்றும் வட்டங்களின் பட்டியலை உள்ளடக்கியதாகும். இப்பிரிவுகள், மாவட்டங்களின் அடிப்படையில் பிரிக்கப்பட்டதாகும். தமிழகத்திலுள்ள மாவட்டங்களிள் வருவாய் நிர்வாகத்திற்காக, 38 மாவட்டங்களையும் வருவாய் கோட்டங்கள் மற்றும் வட்டங்களாகவும் பிரிக்கப்பட்டன.
 மேலும் ஒவ்வொரு வட்டமும் வருவாய் கிராமங்களாக பிரிக்கப்பட்டன.

## வருவாய்த்துறை அமைப்பு
தமிழகத்தலுள்ள வருவாய் வட்டங்களின் மாவட்ட வாரியான பட்டியல்
## வருவாய்த்துறை அமைப்பு
தமிழகத்திலுள்ள வருவாய் வட்டங்களின் மாவட்ட வாரியான பட்டியல்

## மேலும் காண்க
* தமிழ்நாடு அரசு
* தமிழக மாவட்டங்கள்

## மேற்கோள்கள்

பகுப்பு:தமிழகப் பட்டியல்கள்
அனேகன்

***அனேகன்*** இந்திய திரையுலகில், இயக்குநர் கே. வி. ஆனந்த் இயக்கிய தமிழ்த் திரைப்படமாகும். ஏ.ஜி.எஸ் நிறுவனத்தின் தயாரிப்பிலும், ஹாரிஸ் ஜெயராஜின் இசையிலும், தனுஷ், அமைரா தாஸ்தூர், கார்த்திக், அதுல் குல்கர்னி மற்றும் பலரது நடிப்பிலும் உருவானது. மேலும் ஓம்பிரகாஷ் ஒளிப்பதிவாளராகவும், ஆன்டனி படத் தொகுப்பாளராகவும் இருந்தனர். இப்படத்தின் படப்பிடிப்பு ஆவணி மாதம் 17ம் நாள் (2 செப்டம்பர் 2013) புதுச்சேரியில் துவங்கியது.

## நடிகர்கள்

* தனுஷ்
* கார்த்திக்
* அமைரா தாஸ்தூர்
* ஆஷிஷ் வித்யார்த்தி
*முகேஷ் திவாரி
* ஐசுவர்யா தேவன்
* தலைவாசல் விஜய்
* ஜெகன்
* லீனா
* விநாய பிரசாத்

## இசை

ஹாரிஸ் ஜயராஜ் இப்படத்திற்கு இசையமைத்துள்ளார். இவர் இயக்குநர் கே. வி. ஆனந்துடன் தொடர்ந்து 4வது முறையாக இணைந்து பணியாற்றியுள்ளார்.

இப்படத்தில் மொத்தம் 6 பாடல்கள். சோனி நிறுவனத்தின் மூலம் 2014ம் ஆண்டு நவம்பர் 9ம் நாள் படத்தின் இசை வெளியிடப்பட்டது. சங்கர் மகாதேவன், C.S.அமுதன், திப்பு ஆகியோர் நீண்ட இடைவெளிக்குப் பின் ஹாரிஸ் ஜயராஜுடன் இப்படத்தில் இணைந்து பணியாற்றியுள்ளனர்.

## சந்தைப்படுத்துதல்
இப்பட முன்னோட்டத்தின் முதற்கட்டமாக, படத்தின் முதல் விளம்பரச் சித்திரம் ஆவணி மாதம் 16ம் நாள் (2013ம் ஆண்டு செப்டம்பர் மாதம் 1ஆம் நாள்) வெளியிடப்பட்டது. இதன் சிறப்பம்சம், படத்தின் பெயர் இலட்சனை, விளையாட்டுப் பலகையைப் (Gamepad) போல் வடிவமைக்கப்பட்டிருந்ததாகும். படத்தின் சில புகைப்படங்கள், விளம்பர சுவரொட்டிகள், 2013ஆம் ஆண்டு அக்டோபர் மாதம் 24ம் நாள் வெளியிடப்பட்டது. மேலும் திரைப்படத்தின் ஒரு நிமிட டீசர் 2014ம் ஆண்டு அக்டோபர் 21ம் நாள் தீபாவளியன்று சோனி நிறுவனம் தனது யூட்யூப் பக்கத்தில் வெளியிட்டது. டீசர் வெளியிட்ட ஒரு வாரத்தில் 750,000பேர் பார்த்தனர்.

## வெளியீடு
இப்படம் பிப்ரவரி 13ஆம் நாள் திரையிடப்பட்டது.

## மேற்கோள்கள்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தனுஷ் நடித்துள்ள திரைப்படங்கள்
பகுப்பு:மியன்மார் தமிழரைச் சித்தரிக்கும் திரைப்படங்கள்
பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
வார்த்தாமாலை

'வார்த்தை', 'மாலை' என்னும் இரண்டு சொற்கள் இணைந்து **வார்த்தாமாலை** ஆயிற்று.  வைணவ சமயத் தொடர்பான 456 வார்த்தைகளுக்கு இந்த நூலில் விளக்கங்கள் தரப்பட்டுள்ளன. நாதமுனிகள் வார்த்தையிலிருந்து தொடங்கி, வடக்குத் திருவீதிப்பிள்ளை பெரியவாச்சான் பிள்ளையோடு முடிவடைகிறது. பொரியவாச்சான்பிள்ளை காலம் 13 ஆம் நூற்றாண்டு. எனவே இந்த நூல் 13 ஆம் நூற்றாண்டு எனக் கொள்ளப்படுகிறது. 

'பின்பழகிய பெருமாள் சேர்தருளிய வார்த்தாமாலை' என்னும் தொடரைக் கொண்டு  இதன் தொகுப்பாசிரியர் பின்பழகிய பெருமாள் எனக் கொள்ளப்படுகிறது. இவர் சிலவற்றைச் சேர்த்தவர் எனவும், நூலை உருவாக்கியவர் அல்லர் எனவும் மு. அருணாசலம் குறிப்பிடுகிறார். இந்த நூல் 'பின்பழகிய பெருமாள் ஜீயர் திருவடிகளே சரணம்' என்னும் தொடர் கொண்டு முடிகிறது. 

"ஸ்ரீ வைஷ்ணவர்கள் அவசியம் அறியவேண்டும் அர்த்தங்களையும் அணுஷ்டானங்களையும் பெண்களும் பேதைகளும் எளிதாக அறிந்து உஜஜீவிக்கும்படி ஸ்ரீமத் நாதமுனிகள் தொடக்கமானவர் அருளிச்செய்த வார்த்தாமாலை" - என என்பது இந்நூலின் முகப்பு ஏடு குறிப்பிடுகிறது. 

ஆசாரியர் மாணாக்கர்களுக்குச் சொன்ன விடைகள் என்னும் பாங்கில் சொற்களின் விளக்கங்கள் உள்ளன. விளக்கங்கள் ஒரு சொல் வடிவிலும், மூன்று பக்கம் வரையிலான செய்தி வடிவிலும் உள்ளன. 441 ஆம் வார்த்தைக்கான விளக்கம் ஏழு பக்க அளவில் விரிவாக உள்ளது. 
## வார்த்தை விளக்கம் - எடுத்துக்காட்டு
* அகங்காரமாவது ஒரு சர்ப்பம்.  மமதையாகிறது அதனுடைய உடல். ராகத் துவேஷங்கள் அதனுடைய பற்கள். இப் பற்களை முறிக்கத் தீரும். 
* பற்றிற்று எல்லாம் பற்றி அவனையும் பற்றுகை பக்தி. விடுவதெல்லாம் விட்டுத் தன்னையும் விடுதல் ப்ரபக்தி. 
* எம்பெருமானை அபேட்சிக்கை வார்த்தாமாத்திரம். ஸ்ரீ வைணவர்களை அபேட்சிக்கை கையைப் பிடிக்கை. ஆசாரியனை அபேட்சிக்கை காலைப் பிடித்தல் 
* எல்லா ஆசாரியர்களுடைய அபிப்பிராயமும், எல்லா ஆழ்வார்கள் திருவுள்ளக் கருத்தும், எல்லா வேதங்களுடைய கதியும், எல்லாச் சாத்திரங்களுடைய நினைவும், நிரூபித்த அளவில், ஆசாரியருடைய கைங்கரியமே பரம பிரயோஜனம் - என்று நஞ்சீயர் பிள்ளைக்கு அருளிச்செய்தார் என்று வடக்குத் திருவீதிப்பிள்ளை அருளிச்செய்வர். 
* ஆசாரிய கைங்கரியம் தனக்குப் பசி விளைந்து உண்கை. பாகவத கைங்கரியம் தாய்க்குச் சோறு இடுகை. பகவத் கைங்கரியம் ஒண்பூண் உண்மையும் மூப்புக்குச் சோறு இடுகையும் - என்று வடுகநம்பி அருளிச்செய்வர். 
* பிணச்சோறும், மணச்சோறும், விலைச்சோறும், புகழ்ச்சோறும், பொருட்சோறும், எச்சில்-சோறும் - இவை ஆறும் தியாஜ்யம். மற்றைச் சோறே வைணவன் உண்ணும் சோறு. - என்று தீர்த்தங்குடி சீயர் அருளிச்செய்வர். 
* துறை அறிந்து இழிந்து, முகம் அறிந்து கொடுத்து, வினை இறிந்து பரிமாறி, நினைவு அறிந்து அடிமை செய்யவேண்டும். 405 ஆம் வார்த்தை
இந்த நூல் 13 ஆம் நூற்றாண்டு உரைநடைக்குச் சிறந்த எடுத்துக்காட்டு.

## அடிக்குறிப்பு

பகுப்பு:13 ஆம் நூற்றாண்டுத் தமிழ் நூல்கள்
பகுப்பு:வைணவ இலக்கியங்கள்
வால்மீகர் ஞானம்

சித்தர்களில் ஒருவரான வால்மீகர்   என்பவர் பாடிய நூல் **வால்மீகர் ஞானம்**  என்றும், **வால்மீகர் சூத்திர ஞானம்**  என்றும் குறிப்பிடப்படுகிறது. நூலின் காலம் 16 ஆம் நூற்றாண்டு. இதில் 16 விருத்தப் பாடல்கள் 
#### பாடல் - எடுத்துக்காட்டு
வந்ததுவும் போனதுவும் வாசி ஆகும்
:வானில் வரும் ரவி மதிழும் வாசி ஆகும்
சிந்தை தெளிந்து இருப்பவனாம் அவனே சித்தன்
:செகமெல்லாம் சிவம் என்றே அறிந்தோன் சித்தன்
நந்தி என்ற வாகனமே தூல தேகம்
:நான்முகனே கண் மூக்கு செவி நாக்கு ஆகும்
தந்திமுகன் சிவசக்தி திருமூச்சு ஆகும்
:தந்தை தாய் ரவி மதி என்று அறிந்து கொள்ளே.
##### இப்பாடலில் சொல்லப்பட்ட செய்தி

## வான்மீகர் கூறும் ஞானக் கருத்துகளில் சில
* சிவம் இருள்வெளி. அது அருவம். சூரியனும் சந்திரனும் திருமால்  அவன் முகம் சிவசத்தி.
* சரியை என்பது பூரகம் . கிரியை என்பது கும்பகம்  யோகம் என்பது பிரிந்து வெளியேறும் மூச்சு. இதனால் உடலுக்குள் புகுகின்ற பிராணவாயு சிவசத்தி அடங்கும் வீடு. இவற்றை உணர்ந்தவன் சித்தன்.
* கல் செம்பைப் பூசிப்பவர்களும், காய் கனி தின்று காட்டில் திரிவோரும் பித்தர்.
* குரு, சீடன் என வேடம் அணிந்து திரிபவர் கசடர்.
* புலித்தோல், கசாயம் அணிந்துகொண்டு யோகி, ஞானி என்று காட்டில் அலைய வேண்டா.
* வேதம் 4, சாத்திரம் 6, புராணம் 18 என அவரவர் பிழைப்புக்காகப் படைத்துக்கொண்டனர்.
* பாடை வேணும் 
* பாடையில் சிவம் இல்லை. வாசியில்  சிவன், நான்முகன், திருமால் உள்ளனர்.
* சிவசிவா பாடல் 18-க்குத் திறவுகோல் **வான்மீகன் பதினாறு** 
* மௌனமாக மூச்சோட்டத்தில் மனம் வைத்து, பின் அதனையும் மறந்து தாயாரை நினை.
* சிவசத்தி என்பது திருமூச்சு. இந்தச் சூக்குமத்தை மூடருக்குக் காட்டாதே.
* உன் விழியை நீயே காண்பது போல் ஆனந்தக் கூத்தைக் காண்.
* நித்திய கருமங்களைச் செய்பவர்களுக்குச் சித்தி கிட்டும்.
* உடலுக்குப் பதி மூலி 

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:சித்தர் பாடல்கள்
சொல்லும் பொருளும் (நிகண்டு-வழி)

ஒருபொருளைக் குறிக்கும் பல சொற்கள் தமிழில் உண்டு. இத்தகைய மொழிப்பாங்கைத் தமிழ் இலக்கணம் உரிச்சொல் என்று குறிப்பிடுகிறது. நிகண்டு நூல்களில் ஒன்றான சேந்தன் திவாகரம்  தொகுத்துத் தந்துள்ள சொற்களில் 11-ஆவது, 12-ஆவது தொகுதியில் உள்ள அனைத்துச் சொற்களும் தொகுக்கப்பட்டு, அகரவரிசைப் படுத்தப்பட்டு இங்குத் தரப்படுகின்றன. 

* 11-ஆவது தொகுதியில் சொற்கள் (1) ஆதியிற்பொருள், (2) அந்தத்துப்பொருள் என்னும் இரண்டு பகுதிகளில் உள்ளன. இவை இரண்டும் ஒன்றாக்கப்பட்டு அகர-வரிசையில் அடுக்கப்பட்டுள்ளன. 
* 12-ஆவது தொகுதியில் உள்ள தொகை-எண் விளக்கங்கள் எளிமைக்காக எண்-குறி தந்து விளக்கப்பட்டுள்ளன. 

## அடிக்குறிப்பு

பகுப்பு:சொல்விளக்கம்
பி. எஸ். என் பொறியியல் மற்றும் தொழில்நுட்பக்கல்லூரி

**பி.எஸ்.என். பொறியியல் மற்றும் தொழில்நுட்பக் கல்லூரி** தமிழ்நாட்டின் திருநெல்வேலியை அடுத்த மேலத்தேடியூரில் 2001ஆம் ஆண்டில் நிறுவப்பட்டுள்ள ஒரு முதன்மையான பொறியியல் கல்லூரியாகும். இதன் நிறுவன அறங்காவலராகவும் தலைவராகவும் முனைவர் பி. சுயம்பு என்பார் பொறுப்பேற்றுள்ளார். இக்கலூரியின் வளாகம் 150 ஏக்கரா நிலப்பரப்பில் அமைந்துள்ளது. பறவைகளின் சரணாலயமாகவும் பசுமையான மலைகளும் மரக்கூட்டங்களும் சூழ்ந்த இயற்கை உய்விடமாகவும் இந்த வளாகம் விளங்குகிறது.

பகுப்பு:திருநெல்வேலி மாவட்டத்திலுள்ள பொறியியல் கல்லூரிகள்
பெஸ்லான்

**பெஸ்லான்** (ஆங்கிலம்:*Beslan*) நகரம் ரஷ்யா நாட்டின் வட ஒசேதியா-அலனியா பகுதியில் உள்ள பிரவொபெரெழினி (Pravoberezhny) மாவட்டத்தின் நிர்வாக மையம் ஆகும். 1989 மக்கள் தொகை கணக்கெடுப்பின் படி 32,469 பேரும் 2002 ஆம் ஆண்டின் கணக்கெடுப்பின்படி 35550 பேரும், 2010 ஆம் ஆண்டின் கணக்கெடுப்பின்படி 36728 பேரும் இங்கு மக்கட்தொகையாகும். மக்கள் தொகை கணக்கின்படி மொஸ்டொக் குடியரசில் இந்நகர் 3 வது பெரிய நகரம் ஆகும்.

## புவியியல்
பெஸ்லான் நகர் இங்குஷ்திய (Ingushetia) குடியரசின் மிக அருகிலும், விளாடிகவ்கா (vladikavkaz) குடியரசிலிருந்து 18 கி.மீ. தூரத்திலும்,கபார்டினொ (kabardino) நகருக்கு 97 கி.மீ. தூரத்திலும், நால்சிக் (Nalchik) குடியரசிலிருந்து 60 கி.மீ. தூரத்திலும் அமைந்துள்ளது.

## வரலாறு
இந்நகரத்தில் 1847 ல் ஒசேத்தியா பகுதி மக்களின் குடியேற்றத்தில் நகர வளர்ச்சி துவங்குகிறது. இவ்வூரின் உள்ளூர் பிரபுவான "பெஸ்லான் டுலடொவ் (Beslan Tulatov)" நினைவாக இப்பகுதி பெஸ்லானிகொவ் (Beslanykau) எனவும் டுலடொவ் (Tulatov) எனவும் அழைக்கப்பட்டது என்ற கருத்துள்ளது. 1941ல் இந்நகருக்கு "இரிஸ்டன் (Iriston)" என்று பெயர் மாற்றப்பட்டு, அதன் பின்னர் 1950ல் பெஸ்லான் என்று பெயர் மாற்றப்பட்டது.

## பள்ளி பணயக்கைதிகளின் நெருக்கடி

பெஸ்லானில் நடந்த படுகொலை உலகையே திரும்பிப் பார்க்கச் செய்த சம்பவம் ஆகும். இவ்வூரில் உள்ள பள்ளி ஒன்றில் 2004 செப்டம்பர் 1 ஆம் தேதி அன்று இஸ்லாமிய பயங்கரவாதிகள் செக்சன் போரை முடிவுக்கு கொண்டுவருவதற்காக அநேக பள்ளிக்குழந்தைகளையும் ஆசிரியர்களையும் பணயக்கைதிகளாக பிடித்து வைத்துக்கொண்டனர். அவர்களை மீட்க ரஷ்ய ராணுவம் நடவடிக்கை எடுத்தது. அப்போது நடந்த சண்டையில் பொதுமக்கள் 334 பேரும், குழந்தைகள் 186 பேரும் அநியாயமாக மாண்டுபோனார்கள். பல பயங்கரவாதிகள் கொல்லப்பட்டனர், மீதம் இருந்தவர்கள் சிறை செய்யப்பட்டனர்.

## பொருளாதாரம்
ரொஸ்டொவ்-ஆன்-டான் (Rostov-on-Don) என்ற நகருக்கும் பாக்கு (Baku) என்ற நகருக்கும் இடையில் அமைந்துள்ள தொடருந்துத் தடத்தில் அமைந்துள்ள முக்கியத் தொடருந்து சந்திப்பாக உள்ளது இந்நகரம். விளாடிகாவ்கா (Vladikavkaz) நகரையடையும் மற்றொரு தொடருந்துக் கிளைத் தடம் இந்நகரிலிருந்து தொடங்குகிறது. பொருளாதார வசதிமிக்க நகரமாகத் திகழ்கிறது. விவசாயமும், தொழில் துறையும் இந்நகருக்கு வளமை சேர்க்கிறது. 1940ம் ஆண்டு இங்கு சோளம் பதப்படுத்தும் ஆலை ஒன்று அமைக்கப்பட்டுள்ளது.

## மக்கள் வகைப்பாடு
2002 கணக்கின் படி இங்கு ஒசெதெனியர்கள் (Ossetians) - 81.78%, ரஷ்யர்கள் - 13.51% என்ற கணக்கில் வாழ்கிறார்கள்.

## கல்வி
இந்நகரில் பல பள்ளிகள் இருந்தாலும் ஐவான் (Ivan), கான்ஸ்டண்டைன் கண்டிஸ் பள்ளி (Constantine kanidis school) என்ற பள்ளிகள் முக்கியமானவையாகும். ஐக்கிய நாடுகளின் அறிவுறுத்தலின் படி கிரீஸ் மற்றும் நார்வே போன்ற நாடுகள் இங்கு உள்ள பள்ளிகளுக்கு விளையாட்டுக்கருவிகள் 2.5 மில்லியன் செலவில் அமைத்துக்கொடுத்துள்ளன.

## மேற்கோள்கள்

பகுப்பு:உருசிய நகரங்கள்
வீரை

* வீரை (சங்ககாலம்)
* வீரை (கொங்கு மண்டலம்)
* வீரை (சோழமண்டலம்)
* வீரை (சேலம் மாவட்டம்)
* வீரை (மரம்)

பகுப்பு:ஊர்ப்பெயர்கள்
வீரை (சோழமண்டலம்)

வீரை என்னும் ஊர் வலிவலம்  என்னும் மொழிபெயர்ப்புப் பெயருடன் இக்காலத்தில் வழங்கப்படுகிறது. சங்ககால ஊர் வீரையில் உப்புக் காய்ச்சும் தொழில் நடைபெற்றது என்பதும். கலங்கரை விளக்கம் போன்று முரசில் ஏற்றிவைத்த விளக்கும் இதனை நினைவூட்டுகின்றன.
## அடிக்குறிப்பு

பகுப்பு:சங்க கால ஊர்கள்
வீரை (கொங்கு மண்டலம்)

வீரை என்னும் ஊர் ஒன்று கொங்கு மண்டலத்தில் உண்டு.  சூடாமணி நிகண்டு என்னும் நூலை இயற்றிய ஆசிரியர் மண்டலபுருடர் இவ்வூரில் வாழ்ந்தவர். இவ்வூருக்குப் **பெருமங்கலம்** என்னும் பெயரும் உண்டு. வீரபுரம் எனவும் வீரமண்டலம் எனவும் இதனை வழங்குவர். 

## அடிக்குறிப்பு

பகுப்பு:கொங்கு
மஞ்சுகோ

**மஞ்சுகுவோ** என்பது இப்பொழுது வடகிழக்கு சீனா மற்றும் மங்கோலியாவின் உட்பகுதியாக உள்ள இடத்தில், ஒரு முடியாட்சியின் கீழ் அமைந்திருந்த பொம்மை மாநிலமாக ஒருகாலத்தில் இருந்தது. சீனாவின் முன்னால் குயிங் வம்சத்தின் ஆட்சியில் இப்பகுதி முழுவதும் "மஞ்சுகோ" என அழைக்கப்பட்டது. முக்டென் (Mukden) சம்பவத்தை அடுத்து 1931 ஆம் ஆண்டுவாக்கில் ஜப்பான் இப்பகுதியை கைப்பற்றி குயிங் வம்சத்தின் கடைசி மன்னர் பியு (Puyi) என்பவரை அகற்றி ஜப்பானைச் சார்ந்திருக்கும் பெயரளவு பிரதிநிதித்துவத்துடன் ஆட்சி செய்தது. 1945 ஆம் ஆண்டில் நடந்த இரண்டாம் உலகப் போரில் ஜப்பானின் தோல்விக்குப் பின்னர் ஜப்பானிடமிருந்து பிடுங்கப்பட்டு 1945 ஆம் ஆண்டு ஆகஸ்ட் மாதத்தில் இப்பகுதி ரஷ்யாவின் வசம் ஆனது. அதன் பின்னர் சீனாவின் வசம் இப்பகுதி ஒப்படைக்கப்பட்டது.

 
## வரலாறு
### பின்னணி

மஞ்சூரியன் பகுதி மஞ்சு வம்சத்தால் நவீன வடகிழக்கு சீனாவுடன் பலகாலம் இணைக்கப்படாமல் இருந்தது. 19ம் நூற்றாண்டுகளில் மஞ்சூவம்ச வீழ்ச்சிக்குப்பின் குயிங் வம்சத்தின் கைவசம் இப்பகுதி வந்தது. 18ம் நூற்றாண்டில் இருந்த மக்கள்தொகை போர்களாலும் பலகாரணங்களாலும் 19 ஆம் நூற்றாண்டுகளில் குறைந்தது. 1858ல் இரஷ்யா இரண்டாம் ஓபியம் சண்டையின் மூலம் இப்பகுதியில் கொஞ்சம் இடங்களைக் கைப்பற்றிக்கொண்டது. ஆனாலும் அதற்கு திருப்தி இல்லை. மேலும் பல பகுதிகளைக் கைப்பற்ற நினைத்தது, 1890 ல் இரஷ்யா இன்னும் பல பகுதிகளை ஆக்கிரமித்தது.
### தோற்றம்
1904-05 ம் ஆண்டுகளில் மஞ்சூரியப் பகுதியை தனது நேரடிபார்வையில் வைத்ததால் ஜப்பான், ரஷ்ய-ஜப்பானியா போருக்கு தயாரானது. 1906 ஆம் ஆண்டில் ஜப்பான் தென் மஞ்சூரியன் ரயில்வே முதல் போர்ட் ஆர்தர் வரை தனது நிலையை வலுப்படுத்தியது. முதலாம் உலக போர் மற்றும் இரண்டாம் உலக போருக்குப்பின் மஞ்சூரிய பகுதியில் தனது அரசியல் மற்றும் இராணுவ நடவடிக்கைகளை உட்புகுத்த ரஷ்யா, ஜப்பான், சீனா இடையே பெறும் போட்டி காணப்பட்டது.

1917 ரஷியன் புரட்சியைத் தொடர்ந்து குழப்பமான சூழலில் ஜப்பான் தனது ராணுவத்தை இப்பகுதியில் தனது நடவடிக்கையில் முன்னேற்றத்தை ஏற்படுத்திக்கொண்டது. அமெரிக்க பொருளாதார அழுத்தத்தின் காரணமாகவும் சோவியத் இராணுவ வெற்றிகளின் காரணமாகவும் 1925 ஆம் ஆண்டு மஞ்சூரியா சோவியத் கட்டுப்பாட்டின் கீழ் வந்தது.

போர் தலைவன் ஜாங் ஹிலின் (Zuolin) என்பவர் சீனாவின் ஒரு பகுதியை கைப்பற்றி அதனை ஜப்பனின் ஆதரவுடன் மஞ்சூரியா என ஒரு அரசை நிறுவிக்கொண்டார். 1928ல் ஜப்பனீன் Kwantung இராணுவம் அவரை படுகொலை செய்தது. 

1931 ல் ஜப்பனீஸ் படையெடுப்பிற்குப் பின்னர் அது தனது இராணுவத்தை மஞ்சூரியப்பகுதியில் நகர்த்தி  தனது நிலையை மேண்மைப்படுத்திக்கொண்டது.

## மேற்கோள்கள்

பகுப்பு:சீனப் புவியியல்
பகுப்பு:சீன வரலாறு
பகுப்பு:சப்பானிய வரலாறு
ஷமீல் பசாயெவ்

**ஷமீல் சல்மானொவிச் பசாயெவ்** (*Shamil Salmanovich Basayev*, ; 14 சனவரி 1965 – 10 சூலை 2006) என்பவர் செச்சினிய இசுலாமியப் போராளியும், செச்சினியப் போராளிகள் இயக்கத்தின் தலைவரும் ஆவார்.

டிரான்சுகாக்கசின் படைத்தளபதியாக பசாயெவ் இருந்த போது, பல ஆண்டுகளாக உருசியப் படைகளுக்கு எதிராகக் கெரில்லாத் தாக்குதல்களை நடத்தினார். பொதுமக்கள் பலரைப் பணயக் கைதிகளாகப் பிடித்து வைத்திருந்தார். செச்சினியாவில் இருந்து உருசியப் படையினரை முற்றாக வெளியேற்றுவதே இவரது குறிக்கோளாக இருந்தது. 2003 ஆம் ஆண்டு முதல், இவர் எமீர் அப்தல்லா சமீல் அபு-இதிரிசு என்ற இயக்கப் பெயரை வைத்திருந்தார். 1997–1998 காலப்பகுதியில் செச்சினியாவின் மஷ்காதொவ் அரசில் துணைப் பிரதமராகவும் பதவியில் இருந்தார்.

செச்சினியாவிலும், அதன் சுற்றுப் புறங்களிலும் இடம்பெற்ற பல கெரில்லாத் தக்குதல்களுக்கு பசாயவே பொறுப்பாக இருந்தார். 2002 ஆம் ஆண்டில் மாஸ்கோவில் நாடக அரங்கு ஒன்றில் பணயக் கைதிகளைப் பிடித்து வைத்திருந்ததில் இவரது பங்களிப்பே முக்கியமானதாகக் கருதப்படுகிறது. ஏபிசி செய்தி நிறுவனம் இவரை தேடப்படும் தீவிரவாதிகளில் ஒருவர் என அறிவித்தது. 2004 செப்டம்பரில் பெஸ்லான் பள்ளிப் படுகொலைகள் சம்பவத்தின் மூலம் இவர் மிகவும் பிரபலமடைந்தார்.

பசாயெவ் 2006 சூலை 10ம் நாள் குண்டுவெடிப்பு ஒன்றில் கொல்லப்பட்டார். இவரின் இறப்பில் சர்ச்சை இருப்பதாக சொல்லப்படுகிறது. உருசிய நடுவண் பாதுகாப்புப் படையினரின் தாக்குதலில் இவர் கொல்லப்பட்டதாக உருசிய அதிகாரிகள் கூறுகின்றனர். ஆனால் இவர் தற்செயலான குண்டுவெடிப்பில் இறந்ததாக செச்சினியப் போராளிகள் தெரிவிக்கின்றனர்.

## மேற்கோள்கள்

பகுப்பு:செச்சினிய மக்கள்
பகுப்பு:2006 இறப்புகள்
பகுப்பு:1965 பிறப்புகள்
பகுப்பு:21-ஆம் நூற்றாண்டு குற்றவாளிகள்
குபேர லிங்கம்

செல்வத்தின் அதிபதியான குபேரன் வணங்கிய இலிங்க உருவத்திருமேனி **குபேர இலிங்கம்** என்று அழைக்கப்படுகிறது. திருவண்ணாமலையில் குபேரன் கிரிவலம் வந்தபொழுது அவருக்கு இந்த இலிங்கம் சுயம்புவாக தோன்றி காட்சி தந்ததாக கூறப்படுகிறது.  

குபேர இலிங்கத்தினை வழிபடுவோருக்கு செல்வங்கள் கிடைக்கும் என்பதும், முறையில்லா வழியில் செல்வம் சேர்த்தவர்களுக்கு அப்பாவங்கள் விலகும் என்பதும் சைவர்களின் நம்பிக்கையாகும்.

## இவற்றையும் காண்க
சுவர்ண பைரவர்

## ஆதாரங்களும் மேற்கோள்களும்


## வெளி இணைப்புகள்

பகுப்பு:சிவ வடிவங்கள்
பகுப்பு:இலிங்க வகைகள்
உச்சகதிர் ஏற்பளவு

எந்த கதிர் வீச்சின் ஏற்பளவின் விழுக்காட்டில் ஆழ கதிர்ஏற்பளவு கணக்கிடப்படுகிறதோ அந்த ஏற்பளவு **உச்ச கதிர்ஏற்பளவு** (Dosemax) எனப்படுகிறது. கிலோ வோல்ட் (KV) கதிர்களுக்கு இந்த உச்சஅளவு தோல்பரப்பிலேயே உள்ளது. ஆனால் மெகா வோல்ட் (MV ) கதிர்களுக்கு இந்த உச்ச அளவு தோல்பரப்பிற்கு சில மி.மீ. அடியில் உள்ளது. இதனால் கதிர்வீச்சின் விளைவுகள் தோலில் எளிதில் தென்படுவதில்லை. தோல்நிறம் மாறுவதோ புண்படுவதோ அரிப்பு ஏற்படுவதோ இல்லை. இதனை **தோல் காப்பு விளைவு** (Skin Sparing effect) எனலாம். கோபால்ட் காமா கதிர்களின் ஆற்றல் 1.25 மில்லியன் எலக்ட்ரான் வோல்டிற்குச் சமமாகும். இக்கதிர்களுக்கு உச்சஏற்பளவு தோலின் அடியில் 0.5 செ.மீ-ல் காணப்படுகிறது. மெகா வோல்ட் கதிர்களுக்கு, அந்த மின்னழுத்தத்தினை 4 ஆல் வகுத்து, உச்ச கதிர்ஏற்பளவு புள்ளியினை செ.மீ-ல்  தெரிந்து கொள்ளலாம்.

BARC notes   .

பகுப்பு:கதிரியக்கம்
ஹிண்டன் விமானப்படைத் தளம்

**ஹிண்டன் விமானப்படைத் தளம்** (*Hindon Air Force Station*) உத்தரப்பிரதேசத்தின் காசியாபாத் அருகில் டெல்லியின் புறநகர் பகுதியில் அமைந்துள்ள ஹிண்டன் ஆற்றின் அருகில் உள்ளது.  இது 9000 அடி (2700மீட்டர்கள்) நீளம், × 150 அடி (46 மீட்டர்கள்) அகலம் கொண்ட பரப்பளவில் அமைந்துள்ளது.

## நிகழ்வுகள்
2005 ஆம் ஆண்டு வரை விமானப்படையின் ஆண்டுவிழா அக்டோபர் 8ல் புது தில்லியின் பாலம் பன்னாட்டு வானூர்தி நிலைய  விமானத்தளத்தில் நடந்துவந்தது. ஆனால் 2006ம் ஆண்டு முதல் இத்தளத்திற்கு மாற்றப்பட்டது. 02.09.2013 அன்று இந்திய ராணுவ மந்திரி ஏ.கே.அந்தோணி மூலம் இத்தளத்தில் விமானப்படைக்கு மிகப்பெரிய சரக்கு விமானம் "போய்ங் சி-17 க்ளோப்மாஸ்டர் III" நாட்டுடைமை ஆக்கிவைக்கப்பட்டது. 70 டன் எடையை சுமந்து செல்லும் இது அமெரிக்காவில் தயாரிக்கப்பட்டது.

## அலகுகள்
2, 9 மற்றும் 18 படைப்பிரிவுகளில் MiG-27ML இயங்குகிறது.
தற்போது Mi-17 IV முதல் நுப்ரோ வாரியார் 129-HU வரை செயல்படுகிறது.

## மேற்கோள்கள்

## மேலும் பார்க்க
இந்திரா காந்தி பன்னாட்டு வானூர்தி நிலையம்

பகுப்பு:இந்திய வான்படைத் தளங்கள்
பகுப்பு:காசியாபாத் மாவட்டம், இந்தியா
மண்டலபுருடர்

**மண்டலபுருடர்** என்பவர் சூடாமணி நிகண்டு என்னும் நூலை இயற்றியவர். இவர் தன்னை "வீங்குநீர்ப் பழனம் சூழ்ந்த வீரமண்டலவன்" எனக் கூறிக்கொள்கிறார். வீரை என்பது வீரபுரம் என்பதன் மரூஉ. இவரது சமயம் ஆருகதம். இதனை இவரது 'பன்னிரண்டாவது பல்பெயர்க் கூட்டத்து ஒருபெயர்த் தொகுதி' என்னும் பகுதிக்கு எழுதப்பட்டுள்ள சிறப்புப் பாயிரத்திலுள்ள தொடரால் அறியலாம். இவர் கிருஷ்ணதேவராயர் காலத்தில் வாழ்ந்தவர். பல வடசொற்களைத் தமிழ்ச்சொள்களாக ஆக்கிப் பொருளினைத் தொகுத்துக் கூறியுள்ளார். நிகண்டு நூல்கள் பலவற்றில் இவர் இயற்றிய நிகண்டு விருத்தம் என்னும் யாப்பில் உள்ளமையால் பலரும் படித்துப் புரிந்துகொண்டு போற்றுகின்றனர்.    
## அடிக்குறிப்பு

பகுப்பு:தமிழ்ப் புலவர்கள்
அஞ்சு பாபி ஜார்ஜ்

**அஞ்சு பாபி ஜார்ஜ்** (பிறப்பு 19 ஏப்ரல் 1977) ஒர் இந்தியத் தடகள வீராங்கனை ஆவார்.  2003-ம் ஆண்டு பாரிசில் நடந்த உலக தடகளப் போட்டியில் 6.70 மீட்டர் தூரம் தாண்டி நீளம் தாண்டுதலில் வெண்கலப் பதக்கம் வென்றதன் மூலம் இவர் பரவலாக அறியப்பட்டார்.  மேலும் இவரே உலக தடகளப் போட்டியில் வென்ற முதல் இந்திய தடகள வீரர் ஆவார்.  2003-04 -ம் ஆண்டிற்கான ராஜீவ் காந்தி கேல் ரத்னா விருதை வென்றுள்ளார்.

## தனி வாழ்க்கை
அஞ்சு ராபர்ட் பாபி ஜார்ஜ்-ஐ மணந்தார், மும்முறை தாண்டுதல் போட்டியில் முன்னாள் தேசிய வெற்றியாளரான இவர் அஞ்சுவின் பயிற்றுனரும் ஆவார்.  தற்போது அஞ்சு இந்திய சுங்கத் துறையில் பணிபுரிகிறார்.

## மேற்கோள்கள்

பகுப்பு:இந்திய விளையாட்டுவீரர் தொடர்பான குறுங்கட்டுரைகள்
பகுப்பு:ராஜீவ் காந்தி கேல் ரத்னா விருது பெற்றவர்கள்
பகுப்பு:இந்தியப் பெண் தடகள வீரர்கள்
பகுப்பு:கோட்டயம் மாவட்ட மக்கள்
பகுப்பு:1977 பிறப்புகள்
பகுப்பு:வாழும் மக்கள்
தெ. பொ. மீனாட்சிசுந்தரம்

பன்மொழிப்புலவர் என்று அழைக்கப்பட்ட **தெ. பொ. மீனாட்சிசுந்தரம்** என்னும் **தென்பட்டினம் பொன்னுசாமி மீனாட்சிசுந்தரம்**  (08 சனவரி 1901 – 27 ஆகத்து 1980) 20-ஆம் நூற்றாண்டின் புகழ்பெற்ற தமிழறிஞர்களுள் ஒருவர். இவர் சமசுகிருதம், தெலுங்கு, கன்னடம், மலையாளம், இந்தி, பிரெஞ்சு, செருமன் போன்ற பல மொழிகளை அறிந்தவராய் இருந்தார். தமிழிலும் ஆங்கிலத்திலும் இலக்கியம், இலக்கணம், வரலாறு, சமயம், ஒப்பிலக்கியம், மொழியியல் குறித்த பல கட்டுரைகளையும், நூல்களையும், திறனாய்வுகளையும் எழுதியுள்ளார்.

ஆரம்பத்தில் ஒரு வழக்கறிஞராகவும், சென்னை மாநகராட்சியின் தேர்ந்தெடுக்கப்பட்ட உறுப்பினராகவும் பணியாற்றிய இவர், பிறகு மொழியியலில் ஆர்வம் கொண்டு பட்டங்கள் பெற்றுப் பல கல்லூரிகளில் பேராசிரியராகவும், பின்னர் மதுரை காமராசர் பல்கலைக்கழகத்தின் முதல் துணைவேந்தராகவும் 1966 முதல் 1971 வரை பணியாற்றினார். தமிழக அரசின் கலைமாமணி விருதையும், இந்திய அரசின் பத்மபூசண் விருதையும் பெற்றவர்.

## வாழ்க்கைச் சுருக்கம்
தெ. பொ. மீனாட்சிசுந்தரம், தமிழ்நாடு, சென்னை, சிந்தாதிரிப்பேட்டையில் 1901-ஆம் ஆண்டு சனவரி 8-ஆம் நாள் பொன்னுசாமி கிராமணியார் என்பவருக்கு மகனாகப் பிறந்தார். அவருடைய தந்தைக்குத் தமிழ் மீதும் தமிழ் அறிஞர்கள் மீதும் இருந்த பற்றினால், மகாவித்துவான் மீனாட்சி சுந்தரனார் பெயரை மகனுக்கு இட்டார்.

1920-இல் பச்சையப்பன் கல்லூரியில் பி.ஏ. பட்டமும் 1922-இல் பி.எல். பட்டமும் பெற்றார். 1923-இல் எம்.ஏ. பட்டம் பெற்று வரலாறு, பொருளியல், அரசியல் ஆகிய துறைகளில் முதுகலைப் பட்டமும் பெற்றார். 1923-இல் சென்னை உயர்நீதி மன்றத்தில் வழக்கறிஞராக தன்னை பதிவு செய்து கொண்டார்.

1924-இல் சென்னை மாநகராட்சியின் உறுப்பினராகத் தேர்ந்தெடுக்கப் பட்டார். 1925-இல் அலுமினியத் தொழிலாளர் சங்கத் தலைவராய் இருந்து தொண்டு புரிந்தார். தமிழ் இலக்கிய இலக்கண ஆர்வத்தால் 1934-இக்குள் பி.ஓ.எல், எம்.ஓ.எல். பட்டங்களும் பெற்றார். 1941-இல் நாட்டு உரிமைக்காக மறியல் செய்து சிறை சென்றார்.

இவரது தமிழ்ப் புலமையைக் கண்ட அண்ணாமலை அரசர், அண்ணாமலைப் பல்கலைக்கழகத்திற்கு இவரைப் பேராசிரியராக நியமித்தார். பேராசிரியராகப் பொறுப்பேற்ற தெ.பொ.மீ. 1944 முதல் 1946 வரை அங்குப் பணியாற்றினார். மீண்டும் 1958-இல் அண்ணாமலைப் பல்கலைக்கழகத்தில் மொழியியல், இலக்கியத் துறைகளின் தலைமைப் பேராசிரியராகப் பொறுப்பேற்றார். மொழிப்புலமை இவரை அயல்நாட்டுப் பல்கலைக்கழகமான சிகாகோ பல்கலைக்கழகத்தில் 1961-இல் தமிழ்ப் பேராசிரியராகப் பொறுப்பேற்க வைத்தது.

1973 மற்றும் 1974-ஆம் ஆண்டுகளில் திருவேங்கடவன் பல்கலைக்கழகத்தில் திராவிட மொழியியல் கழகச் சிறப்பாய்வாளராகப் பொறுப்பேற்றார். 1974 முதல் ஆழ்நிலை தியான தேசியக் குழுவில் உறுப்பினராக இருந்து தொண்டு செய்துள்ளார். இவருக்குத் தருமபுர ஆதீனம் "பல்கலைச் செல்வர்" என்ற விருதினையும், குன்றக்குடி ஆதீனம் "பன்மொழிப் புலவர்" என்ற விருதினையும் அளித்து சிறப்பித்தன.

## படைப்புகள்
* கானல்வரி 
* குடிமக்கள் காப்பியம் 
* பிறந்தது எப்படியோ 
* தமிழா நினைத்துப்பார் 
* சமணத் தமிழிலக்கியம 
* குசேலர்

## மேற்கோள்கள்

## வெளி இணைப்புகள்
* அறிஞர்கள் அறிவோம்: தெ.பொ. மீனாட்சி சுந்தரனார், தினமணி, 15. பெப்ரவரி 2014 

பகுப்பு:தமிழறிஞர்கள்
பகுப்பு:1901 பிறப்புகள்
பகுப்பு:1980 இறப்புகள்
பகுப்பு:நாட்டுடைமை நூல்களின் ஆசிரியர்கள்
பகுப்பு:சென்னை மக்கள்
பகுப்பு:திருக்குறள் ஆங்கில மொழிபெயர்ப்பாளர்கள்
இதற்குத்தானே ஆசைப்பட்டாய் பாலகுமாரா

**இதற்குத்தானே ஆசைப்பட்டாய் பாலகுமாரா** என்பது 2012-இல் வெளிவந்த ஒரு தமிழ்த் திரைப்படமாகும். இதனை ரௌத்திரம் படத்தை இயக்கிய கோகுல் எழுதி இயக்கியுள்ளார். விஜய் சேதுபதி கதாநாயகனாகவும். நந்திதா கதாநாயகியாகவும் நடித்துள்ளார்.

## கதை சுருக்கம்
சுமார் மூஞ்சி குமாராக விஜய்சேதுபதி, அவருக்கும் எதிர் வீட்டு நந்திதாவுக்கும் ஒரு தலைக் காதல், எதிர்ப்பு, அதனால் பிரச்சனைகள் ஒரு புறம், பாலாவாக மங்காத்தாவில் நடித்த அஸ்வின், அவருக்கும் சுவாதிக்கும் காதல், அவரது வேலையின் பிரச்சனைகள், குடித்து விட்டு வண்டியை ஓட்டி ஒரு பெண்மணிக்கு விபத்து ஏற்படுத்தி விடுகிறார், உயிருக்கு போராடும் இந்த பெண்மணியை காப்பாற்ற வேண்டும்

அஸ்வின் குடித்த ஒயின்சாப்பில் ஒரு கொலை நடக்கிறது. கொலையாளிகள் விஜய்சேதுபதி செல்போனை திருடி தப்பித்து விடுகின்றனர், உயிருக்கு போராடும் பெண்மணிக்கு விஜய்சேதுபதியின் அரிய வகை ரத்தம் தேவை. கொலை செய்த இடத்தில் இருந்ததால் சந்தேகத்தின் பேரில் கைது செய்யப்படும் விபத்தில் சிக்கிய பெண்மணியின் கணவன்

இவை எல்லாம் சரியாகி விஜய்சேதுபதியின் ரத்தம் பெண்மணிக்கு கிடைத்ததா, அஸ்வினின் காதல் என்னவானது, கொலையாளிகள் சிக்கினரா, செல்போன் விஜய்சேதுபதிக்கு திரும்ப கிடைத்ததா, விபத்தில் சிக்கிய பெண்மணியின் கணவர் தப்பித்தாரா என்பது தான் கதை.

## பாடல்கள்

## குறிப்புகளும் மேற்கோள்களும்

## சான்றுகள்

* இதற்குத்தானே ஆசைப்பட்டாய் பாலகுமாரா- விமர்சனம்
* விமர்சனம் - இதற்குத்தானே ஆசைப்பட்டாய் பாலகுமாரா

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நகைச்சுவைத் தமிழ்த் திரைப்படங்கள்
பகுப்பு:கோகுல் இயக்கிய தமிழ்த் திரைப்படங்கள்
பகுப்பு:விஜய் சேதுபதி நடித்த திரைப்படங்கள்
விம்பிசார கதை

**விம்பிசார கதை** அருணாசலம் 09 1  என்னும் தமிழ்நூல் நீலகேசி உரை என்னும் உரைநூலில் நான்குவரி ஆசிரியப்பாப் பகுதி ஒன்றுடன் குறிப்பிடப்பட்டுள்ள நூல் ஆகும். இது ஒன்பதாம் நூற்றாண்டில் தோன்றியது. 
## பாடல்
:உலுப்பிணி வனத்தில் ஒண்குழைத் தேவி
:வலம்படு மருங்குல் வடு தோயுறாமல்
:ஆன்றோன் அவ் வழித் தோன்றினன் ஆதலின்
:ஈன்றோள் ஏழ் நாள் இன் உயிர் வைத்தாள். 
## விம்பிசாரன் கதை
:விம்பிசாரன் மகத நாட்டைக் கி.மு. 540-490 ஆண்டுகளில் ஆண்டுவந்தான். மனைவியையும், மகனையும், செல்வத்தையும் துறந்து மொய்ஞ்ஞானம் தேடி வெளிப்பட்டுத் திரிந்த புத்தர், விம்பிசாரனின் யாகத்தில் பலியிடச் சென்ற ஆடுகளைப் பின்தொடர்ந்து சென்று மன்னனுக்கு நல்லறிவு புகட்டி ஆடுகளைக் காப்பாற்றி மன்னனைத் தன் நெறியில் ஒழுகச் செய்தார். இதனால் விம்பிசாரன்மீது பொறாமை கொண்ட **தேவதத்தன்** பிம்பிசாரனின் மகனாகிய **அஜாத சத்துரு** என்பவனைத் தன்வயப்படுத்திக்கொண்டு அவன்மூலம் விம்பிசாரனைச் சிறையிலிட்டு, புத்தருக்கும் பல கொடுமைகள் செய்தான். சிறையில் தந்தையைப் பட்டினி போட்டான. தன் தாயார் தன் தந்தைக்கு மறைவாக உணவு தருவது அறிந்து அதனையும் தடை செய்ததோடு, தந்தையையும் கொன்றான். கடைசியாக அஜாத சத்துருக்கு ஒரு மகன் பிறந்தான். அப் பிள்ளைமீது அன்பு கொண்ட அவன் தான் தன் தந்தைக்குச் செய்த கொடுமைகளை எண்ணி வருந்தினான். - இது விம்பிசாரன் கதை. இந்தக் கதை இந்த நூலில் கூறப்பட்டிருந்தது எனலாம்.

## தொடர்புடைய பாடல்
:பாசடைப் போதிப் பேர் அருள் வாமன்
:வரையா ஈகை போல யாவிரும்
:கொடைப்படு வீரக் கொடை வலம்படுதலின்
:முன்னர் ஒருமுறைத் தன் உழை இரந்த
:அன்பு இல் அரக்கர் வேண்டு அளவும் பருக 
:என்பு தொறும் கழிப்பித் தன் மெய் திறந்து வாக்கிக்
:குருதிக் கொழும்பதம் கொடுத்ததும் அன்றிக்
:கடுந்துயர்ப் பட்ட கள்ளப் புறவின்
:மாய யாக்கை சொல்லிய தான் தன்
:உடம்பு நிறுத்துக் கொடுத்ததும் அன்றி. 
இப் பாடலில் 'போதிப் பேரருள் வாமன்' என்பது புத்தனைக் குறிக்கும் எனக் கொண்டு இந்தப் பாடலும் 'விம்பிசார கதை' நூலின் பகுதியாக இருக்கலாம் என்பது மு. அருணாசலம் கருத்து.

## அடிக்குறிப்பு

பகுப்பு:9 ஆம் நூற்றாண்டுத் தமிழ் நூல்கள்
பகுப்பு:உரைநூல் காட்டும் நூல்கள்
ஐஓஎஸ்

**ஐஓஎஸ்** என்பது ஒரு கைத் தொலைபேசி இயக்கு தளம். இது ஆப்பிள் நிறுவனத்தால் 2007 ஆம் ஆண்டு வெளியிடப்பட்ட ஐபோன் என்ற நவீன நுண்ணறி பேசி கருவிக்காக உருவாக்கப்பட்ட ஓர் இயக்கு தளம். இந்த இயக்கு தளமானது மற்ற ஆப்பிள் கருவிகளான ஐபாட் டச் (செப்டம்பர் 2007), ஐ-பேடு (ஜனவரி 2010),ஐ-பேடு மினி (நவம்பர் 2012) மற்றும் இரண்டாம் தலைமுறை ஆப்பிள் டிவி (செப்டம்பர் 2010) போன்றவற்றிலும் இயங்குமாறு அமைக்கப்பட்டுள்ளது. மைக்ரோசாப்ட் விண்டோஸ் நுண்ணறி பேசி மற்றும் கூகிள் ஆண்ட்ராய்டு போல்லல்லாமல், ஆப்பிள் அல்லாத வன்பொருளில் இந்த இயக்கு தளத்தை நிறுவ உரிமம் இல்லை. மார்ச் 2018 வரை, ஐஓஎஸ் மென்பொருள் விற்பனைத்தளமாகிய ஆப் ஸ்டோரில் 20,00,000க்கும் மேலான பயன்பாட்டு மென்பொருள்கள் விற்பனைக்கு உள்ளன அதில் 10,00,000 மென்பொருள்கள் ஐ-பேடுக்கானவை. இந்த பயன்பாட்டு மென்பொருள்கள் 130 பில்லியன் தடவைக்கு மேல் பதிவிறக்கம் செய்யபட்டுள்ளன.

ஐஓஎஸ்-இன் முக்கிய பதிப்புகள் ஆண்டுதோறும் வெளியிடப்படுகிறது. அதன்படி, செப்டம்பர் 17, 2018 அன்று இதன் 12வது பதிப்பு வெளியிடப்பட்டது. தொடர்ந்து, அதன் மேம்படுத்தப்பட்ட பதிப்பான ஐஓஸ் 12.1 அக்டோபர் 30, 2018 அன்று வெளிவந்தது. மற்றும் ஐஓஎஸ் 12.1.1ன் 3வது பீட்டா பதிப்பு, நவம்பர்பர் 15, 2018 அன்று வெளியிடப்பட்டுள்ளது.

## வரலாறு

மேக்வோர்ல்ட் மாநாடில் ஜனவரி 9, 2007 நடைபெற்றது. அதில் ஐபோன் (iPhone) அறிமுகப்படுத்தப்பட்டது, மேலும் அந்த ஆண்டு ஜூன் மாதம் முதல் தலைமுறை ஐபோன் வெளியிடப்பட்டது. முதலில் இந்த இயங்குதளத்திற்கு தனியாக பெயர் எதுவும் அறிவிக்கப்படவில்லை, "ஓஎஸ்-எக்ஸ் தளத்தில் ஐபோன் இயங்குகிறது" என மட்டுமே சொல்லப்பட்டது. ஆரம்பத்தில் வெளியாரால் உருவாக்கப்பட்ட மென்பொருட்கள் இதில் இயங்காது என கூறப்பட்டது. அக்டோபர் 17, 2007 அன்று, ஆப்பிள் சாப்ட்வேர் டெவெலெப்மெண்ட் கிட்(SDK) உருவாக்கத்தில் உள்ளது எனவும் பிப்ரவரி மாதத்தில் இது பயன்பாட்டுக்கு வரும் எனவும் அறிவிக்கப்பட்டது. சாப்ட்வேர் டெவெலெப்மெண்ட் கிட்(SDK) மூலம் ஐபோன் மற்றும் ஐபோன் பயன்பாட்டளர்களுக்கு தேவையான பயன்பாட்டு மென்பொருட்களை மூன்றாம் தரப்பு நிரலமைபாளர்களால் உருவாக்க முடியும். மார்ச் 6, 2008 அன்று, முதல் சாப்ட்வேர் டெவெலெப்மெண்ட் கிட்(SDK) பீட்டா பதிப்பை வெளியிட்டது  அதோடு ஐபோன் இயக்கு தளத்திற்கு "ஐபோன் ஓஎஸ்" என்று புதிய பெயரிடப்பட்டது.

2007 விடுமுறை பருவத்தில் ஒரு மில்லியனுக்கும் அதிகமான ஐபோன்கள் விற்கப்பட்டது. ஜனவரி 27, 2010 அன்று, ஆப்பிள் ஐபோன் மற்றும் ஐபாட் டச் விட பெரிய திரை கணினியான ஐ-பேடை அறிவித்தது. இது இணைய உலாவல், ஊடக நுகர்வு, மற்றும் புத்தகங்கள்(iBooks)  படிக்க வடிவமைக்கப்பட்டுள்ளது என அறிவித்தது .

ஜூன் 2010 இல், ஐபோன் ஓஎஸ் என்பது ஐஓஎஸ்(iOS) என ஆப்பிளால் பெயர் மாற்றம் செய்யப்பட்டது. ஆனால் ஐஓஎஸ்(iOS) என்பது சிஸ்கோ நிறுவனத்தால் அதன் இயக்கு தளத்தில் உபயோகிக்கப்பட்ட பெயராகும் ஒரு தசாப்தமாக இந்த பெயரை உபயோகித்து வருகிறது.  பின்னால் சட்ட ரீதியான பிரச்சினைகள் எதுவும் வரக்கூடாது என்பதால் ஆப்பிள் இந்த பெயரை சிஸ்கோ நிறுவனத்திடம் இருந்து உரிமமாக பெற்றுக்கொண்டது . 2011 ஆண்டு இறுதியில், ஐஓஎஸ்(iOS) நுண்ணறி பேசி மற்றும் கணினிகள் 60 சதவீத பங்குச்சந்தையை கொண்டு இருந்தன.

## இவற்றையும் காண்க
*ஐஓஎஸ் 7

## மேற்கோள்கள்

## மேலும் படிக்க

* 
* 
* 
* 

## வெளித் தொடர்புகள்

*  – official site
* iOS Dev Center – on the Apple Developer Connection website
* iOS Reference Library – on the Apple Developer Connection website
*Garageband For PC  - Guide to run iOS Garageband On PC

பகுப்பு:ஐஓஎஸ் இயங்குதளங்கள்
பகுப்பு:கைபேசி இயங்கு தளங்கள்
பகுப்பு:ஐஓஸ்
தனிமையின் நூறு ஆண்டுகள் (நூல்)

**தனிமையின் நூறு ஆண்டுகள்** (*One Hundred Years of Solitude*) என்னும் இந்தப் புத்தகம் கபிரியேல் கார்சியா மார்க்கேஸ் என்ற கொலம்பிய எழுத்தாளரால் ஸ்பானிஷ் மொழியில் 1967இல் எழுதப்பட்ட  *Cien años de soledad* என்ற நாவலின் தமிழ் மொழி பெயர்ப்பு ஆகும். இந்நூல் அதிகாரப்பூர்வமாக 37 மொழிகளில் மொழிபெயர்க்கப் பட்டு இருக்கிறது. ஜூன் 2013 இல் தமிழில் மொழிபெயர்க்கப்பட்டு வெளியிடப்பட்டது. இந்நாவலுக்காக மார்க்கேசுக்கு 1982ஆம் ஆண்டு நோபல் பரிசு அளிக்கப்பட்டது.

"கடந்த ஐம்பது ஆண்டுகளில் உலக மொழிகளில் வெளிவந்தவற்றில் மகத்தான படைப்பு தனிமையின் நூறு ஆண்டுகள்" என்கிறார் சல்மான் ருஷ்டி.

ஹோசே அர்க்காத்தியோ புயேந்தியா என்பவர் வெகு சில குடும்பங்களை அழைத்துக் கொண்டு நாடோடியாக அலைந்து மகாந்தோ என்னும் ஊரை உருவாக்குகிறார். ஹோசே அர்க்காத்தியோ புயேந்தியாவின் குடும்பத்தோடு சேர்ந்து மகோந்தோ கிராமமும் நகரமாக வளர்கிறது. அவரது குடும்பத்தைப் போலவே, அந்த நகரத்துக்கும் சிக்கல்கள் வருகின்றன. அந்தக் குடும்பத்தின் ஏழு தலைமுறை சந்ததியினர்கள் வழியாக இந்த நகரத்தின் கதையும் சொல்லப்படுகிறது.

மார்க்கேசால் செழுமைப்படுத்தப்பட்ட மாய யதார்த்த வகையைச் சேர்ந்ததாக இந்த நாவல் அமைந்திருக்கிறது.

## மேற்கோள்கள்
*அபூர்வப் புனைவின் ஐம்பது ஆண்டுகள், இந்து தமிழ் திசை
*தனிமையின் நூறு ஆண்டுகள், கூகுள் புக்சு

## வெளியிணைப்புகள்
* தனிமையின் நூறு ஆண்டுகள்-மின்னூல்

பகுப்பு:புதினங்கள்
பகுப்பு:மொழிபெயர்ப்பு நூல்கள்
வானவில் கிளி

**வானவில் கிளி** (*Rainbow Lorikeet*, *Trichoglossus haematodus*) என்பது ஆஸ்திரலேசியாவில் உள்ள ஒரு வகைக் கிளியாகும். இது கிழக்கு சீபோட், வடக்கு குயின்ஸ்லாந்து முதல் தெற்கு ஆஸ்திரேலியா, தாசுமேனியா ஆகிய இடங்களில் பொதுவாகக் காணப்படுகிறது. இதன் வாழ்விடங்களாக பொழில், கடற்கரையோரப் புதர், மரக்காடு ஆகிய பகுதிகள் உள்ளன. வானவில் கிளிகள் பேர்த், மேற்கு ஆஸ்திரேலியா; ஓக்லாந்து, நியூசிலாந்து; ஆங்காங் ஆகிய இடங்களுக்கு அறிமுகப்படுத்தப்பட்டன.

## உசாத்துணை

பகுப்பு:கிளிகள்
வானவில் கூம்பலகுச் சில்லை

**வானவில் கூம்பலகுச் சில்லை**  அல்லது **கொல்டியன் கூம்பலகுச் சில்லை** (*Gouldian Finch*, *Erythrura gouldiae*) என்பது வானவில் போன்ற நிறங்கள் கொண்ட *பசரின்* அவுத்திரேலியப் பறவை.

## உசாத்துணை

பகுப்பு:கூம்பலகுச் சில்லை
கடம்பத்தூர்

**கடம்பத்தூர்** (Kadambathur) என்பது  இந்திய மாநிலமான தமிழ்நாட்டின் திருவள்ளூர் மாவட்டத்தின் திருவள்ளூர் வட்டத்தில் உள்ள கடம்பத்தூர் ஊராட்சி ஒன்றியத்தின் தலைமையிடம் ஆகும். கடம்பத்தூர் ஊராட்சியில் அமைந்த கடம்பத்தூர்,  சென்னை நகரத்தின் **புறநகர்** பகுதியாகும். 2011 மக்கள் தொகை கணக்கெடுப்பின்படி 11,235 மக்கள் இங்கு வசிக்கின்றனர்.

ஊராட்சியாக இருந்த இந்த ஊர் 2025-ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது.

## தொழிற்சாலைகள்
சில ஆண்டுகளுக்கு முன்னர் விவசாயம் இந்த நகரம் முக்கிய தொழிலாகவே இருந்தது.  இப்போது கிட்டத்தட்ட அனைத்து விவசாய நிலங்களும் குடியிருப்பாகவும் தொழிற்சாலைகளாகவும் மாற்றப்படுகின்றன. *ஹிந்துஸ்தான் மோட்டார்ஸ்* (*கேட்டர்பில்லர்*), சென்னை மகிழுந்துத் தொழிற்சாலை (*மிட்சுபிஷி*), *டெல்பி டி.வி.எஸ்* மற்றும் *ஹுண்டாய் மொபிஸ்* இந்தியா ஆகியவை கடம்பத்தூரை சுற்றிலும் உள்ள தொழில் நிறுவனங்களாகும்.*கிரீன்பீல்ட்* விமான நிலைய விர்வாக்கம் கடம்பத்தூரில் உள்ள பகுதியில் திட்டமிடப்பட்டுள்ளது. கடம்பத்தூர் நகரம் கடம்பத்தூர், வென்மணபுதூர் மற்றும் கேசவனலத்தூர் ஆகிய மூன்றும் அடங்கிய பகுதிகளாகும். கடம்பத்தூர் தொகுதி இந்தியாவின் தமிழ்நாட்டின் திருவள்ளூர் மாவட்டத்தின் வருவாய் தொகுதி ஆகும். இதில் மொத்தம் 43 பஞ்சாயத்து கிராமங்கள் உள்ளன.

## இணைப்பு
திருவள்ளூர் மற்றும் அரக்கோணம் இடையேயான இந்த நகரம்  சென்னை புறநகர் இருப்பு வழியே  கடம்பத்தூர் இரயில் நிலையம் அருகே அமையப்பெற்றுள்ளது.  கடம்பத்தூர்நகரம் (வடபழனி) மாநகரப் போக்குவரத்துக் கழக பேருந்து மூலம் இணைக்கப்பட்டுள்ளது. பேருந்து எண் "538" மற்றும் புறநகர் பேருந்துகள் மூலம் மற்ற பகுதிகளுக்கு இணைக்கப்பட்டுள்ளது.

வசந்தா, பாரதி, பாலாஜி, சுந்தரம், ஸ்ரீனிவாச மற்றும் *சதர்ன் டிரான்ஸ்போர்ட்* போன்ற தனியார் பேருந்துகள் திருவள்ளூர், காஞ்சிபுரம், ஊத்துக்கோட்டை, பொன்னேரி, உத்திரமேரூர், திருவாளங்காடு மற்றும் மாப்பேடு போன்ற பல்வேறு இடங்களுக்கு இயக்கப்படுகின்றன. கடம்பத்தூரின் முக்கிய போக்குவரத்து புகை வண்டியாகும். இது சென்னை - அரக்கோணம் புறநகர் ரயில் பாதையில் அமைந்துள்ளது.  சென்னை *சென்ட்ரலுக்கு* கிட்டத்தட்ட 45 நிமிடத்தில் பயணம் செய்யலாம். இந்த நகரம் சென்னை *சென்ட்ரல்*, சென்னை கடற்கரை, வேளச்சேரி, ஆவடி, அம்பத்தூர், திருத்தணி, திருப்பதி மற்றும் பெங்களூரு ஆகியவற்றுடன் இணைக்கப்பட்டுள்ளது.

## இருப்பிடம்
கடம்பத்தூர், திருவள்ளூர் தாலுக்கா அகரம் கேசவநல்லூர் மற்றும் வென்மாம்பாத்துர் கிராமங்களில் ஏற்கனவே உருவாக்கப்பட்ட குடியிருப்பு பகுதிகளில் சூழப்பட்ட திருவள்ளூர் - காஞ்சிபுரம் பிரதான மாவட்ட சாலையில் அமைந்துள்ளது.

## மேற்கோள்கள்

பகுப்பு:திருவள்ளூர் மாவட்டத்தில் உள்ள பேரூராட்சிகள்
பகுப்பு:சென்னை சுற்றுப் பகுதிகள்
சோத்துப்பாறை அணை

**சோத்துப்பாறை அணை** (*Sothuparai Dam*) தமிழ்நாடு, தேனி மாவட்டத்தின் தலைநகரமான தேனியிலிருந்து சுமார் 24 கி.மீ. தூரத்தில் அமைந்துள்ளது. இந்த அணை வராக ஆற்றின் குறுக்கே கட்டப்பட்டுள்ளது. அருகாமையில் உள்ள இடங்கள்: பெரியகுளம், தேனி, அல்லிநகரம், கொடைக்கானல், மதுரை ஆகியன.

## மேற்கோள்கள்

*மதுரை பகுதி

## வெளி இணைப்புகள்
*Sothuparai reservoir nearing completion, த இந்து, மார்ச் 26, 2011

பகுப்பு:தேனி மாவட்டத்திலுள்ள அணைகள்
பெர்கானாப் பள்ளத்தாக்கு

**பெர்கானா பள்ளத்தாக்கு** (*Fergana Valley* அல்லது *Farghana Valley*) என்பது மத்திய ஆசியாவில் கிழக்கு உசுபெக்கித்தான், கிர்கித்தான், தஜிகித்தான் ஆகிய நாடுகளில் பரவியிருக்கும் இருக்கும் ஒரு பள்ளத்தாக்குப் பகுதி ஆகும்.

பகுப்பு:உசுபெக்கிசுத்தான்
பகுப்பு:தஜிகிஸ்தான்
பகுப்பு:கிர்கிசுத்தான்
நாட்டின் தோல்வி சுட்டெண்

2005 ஆம் ஆண்டில் இருந்து அமெரிக்காவின் சமாதனத்திற்கான நிதி என்ற அமைப்பும் வெளிநாட்டுக் கொள்கை (Foreign Policy) பத்திரிக்கையும் இணைந்து 12 அம்சங்களை அடிப்படையாகக் கொண்ட தோல்வி சுட்டெண் என்னும் எண்ணை வெளியிடுகின்றன.

அந்த 12 அம்சங்களாவன
;சமூக சுட்டெண்:
# மக்கள் தொகை அழுத்தம்
# இடம்பெயர்ந்த உள்நாட்டுமக்கள் மற்றும் அகதிகள் நடமாட்டம்
# பழிவாங்கும் எண்ணம்
# தொடர்ச்சியான ஒய்வற்ற கலவரம்

;பொருளாதார சுட்டெண்:
# சீரற்ற பொருளாதார வளர்ச்சி
# ஏழ்மை மற்றும் கடுமையான பொருளாதார சரிவு

;அரசியல் சுட்டெண்:
# அரசின் சட்ட வகையில் அமைந்துள்ள நிலை
# அதிகரிக்கும் பொது சொத்துகளின் சேதம்
# மனித உரிமைகள் மீறல் மற்றும் சட்ட ஒழுங்கு
# நாட்டின் இறையான்மைக்கு ஊறு விளைவிக்கும் இராணுவம் மற்றும் வேறு அமைப்புகள்
# நாட்டின் ஆட்சியாளர்கழுக்கு அடங்காத அரசியல் அமைப்புகள்
# அன்னிய நாடுகளின் தலையிடு

### 2013
நாட்டின் தோல்வி சுட்டெண் அடிப்படையில் முதல் 20 நாடுகள் பின்வருமாறு. முன்னைய ஆண்டு நாட்டின் தோல்வி சுட்டெண் மாற்றங்களும் குறிப்பிடப்பட்டுள்ளது.

#  (0)
#  (0)
#  (0)
#  (0)
#  (-1)
#  (+3)
#  (-1)
#  (-1)
#  (+1)
#  (-5)
#  (-2)
#  (-1)
#  (0)
#  (-2)
#  (0)
#  (-2)
#  (-1)
#  (+1)
#  (-2)
#  (-2)

## உசாத்துணை

## இதனையும் பார்க்க
* தவறிய நாடுகள் சுட்டெண் அடிப்படையில் நாடுகளின் பட்டியல்

பகுப்பு:மனித மேம்பாட்டுச் சுட்டெண்
வீரமாலை

**வீரமாலை**  என்னும் நூலைப் புதுக்கோட்டை மாவட்டம் ராங்கியம்  என்னும் ஊரிலுள்ள கோயில் கல்வெட்டு குறிப்பிடுகிறது. இந்த நூலை இயற்றியவர் **பாண்டி கவிராயர்**. இந்த நூலைப் பாடியதற்காக நாயக்க மன்னரின் ஆட்சி அலுவலர் தீத்தாரியப்பப்பிள்ளை  என்பவரும், இராசிமங்கலம் என்னும் ஊர் மக்களும் புலவர் பாண்டி கவிராயருக்கு நிலம் வழங்கிச் சிறப்பித்தனர் என்று கல்வெட்டு குறிப்பிடுகிறது. 

வீரவெட்சிமாலை என்னும் சிற்றிலக்கிய வகையாக இது இருக்கலாம். வீரப்பிரதாபர் என்னும் பெயர் பெற்ற கிருஷ்ணதேவராயன் அல்லது புலவர் காலத்து அரசன் கிருஷ்ணதேவராயனின் தம்பி அச்சுத தேவ ராயன் வெற்றிகளைக் கூறுவதாக இந்த நூல் அமைந்திருக்கலாம்.

இது வீரவெண்பாமாலை என்னும் நூல் போல் மன்னனைப் போற்றி எழுதப்பட்ட நூல். 
## ராங்கியம் ஆவணம்
:"ரௌத்திரி வருடம் தை மாதம் 30 ஆம் தேதி ஸ்ரீமத் **வெங்காள நாயக்கரய்யன்** காரியத்துக்குக் கர்த்தரான **தீத்தாரியப்பரும்** இராசிமங்கலம் ஊரவரும் புலவர் பாண்டி கவிராசர் வீரமாலை பாடுகையில் இவர்க்கு இறையிலியாக விட்ட நிலம் சந்திராதித்த வரைக்கும் பற்றி அனுபவிக்கக் கடவராகவும்"

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:ஆவண நூல்கள்
இலங்கை நீலச் செவ்வலகன்

**இலங்கை நீலச் செவ்வலகன்** அல்லது **இலங்கைச் செவ்வலகன்** (*Sri Lanka Blue Magpie* / *Ceylon Magpie*; *Urocissa ornata*) என்பது இலங்கையின் மலைக் காடுகளில் வாழும் *கோர்விடே* குடும்பப் பறவை. 

நீலச் செவ்வலகன் 1980 மற்றும் 1990 களில் பயன்பட்ட இலங்கை 10 சத முத்திரையில் பொறிக்கப்பட்டிருந்தது.

## உசாத்துணை

பகுப்பு:செவ்வலகன்
பகுப்பு:இலங்கைப் பறவைகள்
பூநாரை

**பூநாரை** (*Flamingos* / **Flamingoes**) அல்லது **செங்கால் நாரை** என்பது நாரை வகைப் பறவையாகும். கரையோரப் பறவையாகிய  இது போனிகொப்டிரிடே அல்லது செங்கால்நாரைக் குடும்பத்தைச் சேர்ந்த ஒரேயொரு போனிகொப்டிரசு இனமாகும். நான்கு பூநாரை இனங்கள் அமெரிக்காவிலும் இரண்டு பழைய உலகிலும் உள்ளன. இதன் அலகு அகலமாகவும், வளைந்தும் காணப்படும். நீண்ட முடியற்ற சிவந்த கால்கள் இதற்கு இருக்கும் அலகு வெள்ளையில் ஆரம்பித்து கறுப்பில் முடியும். சகதி நிறைந்த நீர்நிலைகளில் உணவு தேடும். மிதவை உயிரினங்கள், சிறிய மீன்கள், புழு, பூச்சிகளை அலகால் எடுத்து, வடிகட்டும். பிறகு உணவை விழுங்கிவிடும். இதன் ஆங்கிலப் பெயரான "பிளமிங்கோ" இலத்தீன் மொழியிலிருந்து வந்தது.

## இனங்கள்

## படக்காட்சியகம்

## உசாத்துணை


பகுப்பு:தமிழ்நாட்டில் காணப்படும் பறவைகள்
தீத்தாரியப்பப்பிள்ளை

**தீத்தாரியப்பப்பிள்ளை**  என்பவர் விஜயநகரப் பேரரசின் மன்னனாக விளங்கிய அச்சுத தேவ ராயனின் பிரதிநிதியாக விளங்கித் தமிழ்நாட்டுப் பகுதிகளை ஆண்டுவந்த வெங்காள நாயக்கர் காலத்தில் ஆட்சி அலுவலராக விளங்கியவர். வீரமாலை என்னும் தமிழ்நூல் பாடியதற்காக அந்த நூலைப் பாடிய புலவர் பாண்டி கவிராசருக்கு இறையிலியாக  நிலம் வழங்கியவர். 

காஞ்சிபுரத்தில் வாழ்ந்தவர். தொண்டை மண்டலத்து நரசிங்கபுரத்தில்  தம் அரசர் அச்சுதராயர் புண்ணியமாக லட்சுமி நரசிம்மன் கோயில் கட்டுவித்தவர். 
## அடிக்குறிப்பு

பகுப்பு:விஜயநகரப் பேரரசு
காரீய அங்கி

**காரீய அங்கி** ( ) என்பது கதிரியல் துறையில் பணியாற்றும் மருத்துவர், தொழில் நுட்பனர், செவிலியர், நோயாளியின் உடன் உதவிக்கு வந்துள்ள நபர் என்று பலரும் கதிர்படம் எடுக்கும் போது நோயாளின் அருகில் இருக்கநேர்ந்தால், பாதுகாப்பிற்காக அணியப்படுவது ஆகும். காரீய அங்கியினை அணிந்து கொள்ளவது அவர்களுக்கு கதிர் வீச்சிலிருந்து பாதுகாப்பினைக் கொடுக்கும். ரப்பருடன் காரீயம் கலந்து சிறப்பாக ஆக்கப்பட்டது இந்த அங்கி. இதில் 0.25 மி.மீ.கன அளவிற்கு காரீயம் உள்ளது. நோயாளியின் உடலிலிருந்து வெளிப்படும் சிதறிய கதிர்களை தடுத்து நிறுத்த இது உதவும். கதிர்மருத்துவத்தின் போது வெளிப்படும் ஆற்றல்மிக்கக் கதிர்களைத் தடுக்க இது பயன்படாது. நீண்ட நாட்கள் பயன்பட, அங்கியினைக் கவனமாகக் கையாள வேண்டும். அதனைக்  கண்டபடி மடக்கக் கூடாது.பயன்பாட்டிற்குப் பின் ஒழுங்காக தொங்க விட வேண்டும். துறையிலுள்ள ஒளிர்திரையில் அவ்வப்போது அங்கியில் கீறல் உள்ளதா என கண்காணிக்க வேண்டும்.

பகுப்பு:கதிரியக்கம்
அமெரிக்க பொன் கூம்பலகுச் சில்லை

**அமெரிக்க பொன் கூம்பலகுச் சில்லை** (*American Goldfinch*, *Carduelis tristis*) என்பது சிறிய *பின்ச்* குடும்பத்தைச் சேர்ந்த தென் அமெரிக்கப் பறவை. வலசை போகும் இப்பறவை இனப்பெருக்க காலத்தில் அல்பேட்டாவிலிருந்து வட கரோலினாவுக்கும், குளிர் காலங்களில் கனடா எல்லையிலிருந்து மெக்சிக்கோவுக்கும் வலசை போகின்றன.

## உசாத்துணை

## வெளி இணைப்புகள்

* American Goldfinch videos on the Internet Bird Collection
* The American Goldfinch Show&nbsp;– Informative but non-scholarly essay on the American Goldfinch.

பகுப்பு:கூம்பலகுச் சில்லை
பகுப்பு:அமெரிக்கப் பறவைகள்
எம்பார்

வைணவ பெரியோர்களில் மிக்கப்புகழுடைய **எம்பார்** என்பவர் திருப்பெரும்பூதூரின் அருகில் உள்ள மழலைமங்கலத்தில் (தற்போதைய மதுரமங்கலம்) கிபி 1026 ஆம் ஆண்டு தை மாதம் புனர்பூசம் நட்சத்திரத்தில் கமலநயன பட்டர் என்பவருக்கும் ஸ்ரீதேவி அம்மாள் என்பவருக்கும் மகனாகப் பிறந்தார். ஸ்ரீதேவி அம்மாள் வைணவ மகாசாரியனாகிய இராமானுசருக்கு சிற்றன்னையாவார். தாய் மாமனான திருமலை நம்பி இவருக்கு இட்ட பெயர் கோவிந்தபட்டர். திருப்புட்குழியில் தன் அண்ணனாகிய இராமானுசருடன் யாதவ பிரகாசரிடம் கல்வி பயின்றார். பின்னாளில் எம்பார் என வைணவர்களால் புகழ்பெற்றவர் இவரே.

## உளங்கைக் கொணர்ந்த நாயனார்

யாதவ பிரகாசரிடம் கல்வி பயின்றபோது குருவின் கருத்துக்களோடு இராமானுசருக்கு பலமுறை கருத்துவேறுபாடு ஏற்பட்டதன் விளைவு குருவுக்கு எதிரியானார். அதன் தொடர்ச்சியாக யாதவ பிரகாசர் தன் சீடர்குழாமோடு இராமானுசரை கொலைபுரியும் திட்டத்தோடு கங்கை யாத்திரை மேற்கொண்டபோது அக்குழுவில் இருந்த கோவிந்தபட்டரால் உண்மை அறியப்பட்டு இராமானுசர் காப்பற்றப்பட்டார். பின்னர் கங்கை கரையில் நீராடுகையில் கோவிந்தப்பட்டரின் கையில் சிவலிங்கம் எதிர்படவே அதனை திருக்காளத்தி (தற்போதைய காளஹஸ்தி) தலத்தில் நிலைபெறச் செய்தார். இச்சம்பவத்தால் "உளங்கைக் கொணர்ந்த நாயனார்" என சைவர்களால் அழைக்கப்பட்டார்.

## மீண்டு(ம்) வந்தார்

பெரிய திருமலை நம்பிகள் மூலம் வைணவத்திற்கு திரும்பிய இவர், இராமானுசர் திருமலைக்கு வரும்வரை நம்பிகளுக்கு சீடராயிருந்தார். இராமாயணம் பயில்வதற்காக இரண்டாம் முறை திருமலைக்கு வந்த இராமானுசருக்கு திருமலை நம்பிகளின் பரிசாக கோவிந்தபட்டர் உடன் அனுப்பட்டார். அப்போதிருந்து தன் இறுதிமூச்சுவரை எம்பெருமானாருக்காகவே தன்னைப் பணித்துக்கொண்டார்.

## பெயர்க்காரணம்

இவரின் குண நலத்தால் "எம்பெருமானார்" என்ற இராமானுசரின் பெயரையே அடியார்கள் இவருக்கு இட்ட போதும், ஆச்சாரியன் மீது கொண்ட அளவுக்கடந்த பக்தியினால் ஏற்பட்ட அடக்கத்தின்பால் எம்பார் என தன் பெயரை சுருக்கிக்கொண்டார்.

## பிற பெயர்கள்

* கோவிந்த பெருமாள்
* கோவிந்த தாசர்
* இராமானுச பாத சாயையார்
* எம்பெருமானார்
* உளங்கைக் கொணர்ந்த நாயனார்

## இயற்றிய நூல்கள்

* விஞ்ஞான ஸ்துதி
* எம்பெருமானார் வடிவழகு பாசுரம்
* சரமகுரு விசயம்
## மேற்கோள்கள்


பகுப்பு:இந்து சமயப் பெரியார்கள்
பகுப்பு:வைணவ அடியார்கள்
பகுப்பு:நூலாசிரியர்கள்
மொராதாபாத் மாவட்டம்

மொரதாபாத் மாவட்டம் என்பது இந்தியாவின் மாநிலமான உத்தரப் பிரதேசத்தில் உள்ள 75 மாவட்டங்களில் ஒன்று. இது மொரதாபாத் கோட்டத்திற்கு உட்பட்டது.

இந்த நகரம், ஷாஜகான் என்ற இசுலாமிய அரசரின் மகன் முரத் என்பவரால் 1600 ஆம் ஆண்டில் நிறுவப்பட்டது. இவரின் நினைவாக இப்பெயர் சூட்டப்பட்டது. இது தேசியத் தலைநகரான தில்லியில் இருந்து  தொலைவில் உள்ளது. இங்கு தயாரிக்கப்படும் உலோகக் கலவைப் பொருட்கள் அதிகளவில் ஏற்றுமதியாகின்றன.
இதன் பரப்பளவு 3493&nbsp;கி.மீ2 ஆகும். முக்கியமான தொழிற்சாலைகள் பலவும் இங்குள்ளன. இம்மாவட்டத்தில் 46 % முஸ்லிம்கள் ஆவர். இந்தியாவின் சிறுபான்மையினர் மாவட்டங்களில் இதுவும் ஒன்றாக அறியப்பட்டுள்ளது.

## அரசியல்
இந்த மாவட்டத்தை காண்ட் சட்டமன்றத் தொகுதி, டாகுர்துவாரா சட்டமன்றத் தொகுதி, முராதாபாத் ஊரகம் சட்டமன்றத் தொகுதி, முராதாபாத் நகரம் சட்டமன்றத் தொகுதி, குந்தர்க்கி சட்டமன்றத் தொகுதி, பிலாரி சட்டமன்றத் தொகுதி, சந்தவுசி சட்டமன்றத் தொகுதி, அசுமோலி சட்டமன்றத் தொகுதி, சம்பல் சட்டமன்றத் தொகுதி ஆகிய சட்டமன்றத் தொகுதிகளாகப் பிரித்துள்ளனர். இந்த சட்டமன்றத் தொகுதிகள் மொராதாபாத், சம்பல் ஆகிய மக்களவைத் தொகுதிகளில் அடங்குகின்றன.

## இணைப்புகள்
* 

## சான்றுகள்

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:மொராதாபாத் மாவட்டம்
மூவண்ண கூம்பலகுச் சில்லை

**மூவண்ண கூம்பலகுச் சில்லை** (*Tricoloured Parrotfinch*, *Erythrura tricolor*) என்பது இந்தோனேசியா மற்றும் கிழக்கு தீமோர் ஆகிய இடங்களில் காணப்படும் *பின்ச்* இனப் பறவையாகும். இது 20,000 முதல் 50,000&nbsp;km² வரையான பரப்பில் காணப்படுகின்றது.

## உசாத்துணை

பகுப்பு:கூம்பலகுச் சில்லை
பிஜி கூம்பலகுச் சில்லை

**பிஜி கூம்பலகுச் சில்லை** (*Fiji Parrotfinch*, *Erythrura pealii*) என்பது பிஜியில் காணப்படும் *பின்ச்* இனப் பறவை. இப் பறவை சிறியதாகவும், பிரதானமாக பச்சை நிறமும், தலையும் வாலும் சிவப்பாகவும், கரும் சாம்பல் நிற சொண்டும் கொண்டும் காணப்படும்.

## உசாத்துணை

பகுப்பு:கூம்பலகுச் சில்லை
சந்தனத்தேவன் கதை

சந்தனத் தேவன் கதை அல்லது சந்தனத் தேவன் கூத்து என்பது நாட்டார் கதைப்பாடல்களில் ஒன்றாகும். 

## கதைமாந்தர்கள்
* சந்தனத் தேவன்
* வெள்ளையம்மாள்
* கருப்பத்தேவர் - சந்தனத் தேவன் தந்தை

## கதை
சந்தனத் தேவன் என்பவர் சந்தப்பவசத்தால் கொள்ளைக்காரனாகிறார். அவர் வெள்ளையம்மாள் என்பவரின் கணவனை கொல்கிறார். இதனால் கோபம் கொண்ட வெள்ளையம்மாள் சந்தனத் தேவனுக்கு கொடிய நோயான ராஜபிளவை ஏற்பட சாபமிடுகிறார்.

அந்நோயால் அவதியுற்ற சந்தனத் தேவன் நீதிமன்றத்தில் சரணடைந்து சிறை செல்கிறார். அங்கு நோயின் கொடுமை தாளாமல் தற்கொலை செய்து கொள்கிறார்.

## ஆதாரங்களும் மேற்கொள்களும்


பகுப்பு:நாட்டார் கதைப்பாடல்கள்
கொலைச் சிந்து

**கொலைச் சிந்து** என்பது நாட்டாறியல் கதைப் பாடல்களில் ஒரு வகையாகும். இந்த கதைப் பாடல் வகையில் தொடர் கொலைகளும், தற்கொலை நிகழ்வுகளும்  குறிப்பிடப்படுகின்றன. இது கொலைப்பாட்டு, படுகொலைப் பாட்டு என்றும் அழைக்கப்படுகிறது

## கொலைச்சிந்துவின் நோக்கம்
செய்தித்தாள் போன்ற ஊடகங்கள் பரவலாகாத காலத்தில் சிந்து பாடல்கள் மூலம் செய்திகள் பரப்ப பட்டன. நாட்டுப்புறங்களில் கொலைச் செய்யப்பட்டு இறந்தவர்களைப் பற்றி மக்களுக்கு தெரியப்படுத்த இந்த கொலைச் சிந்தை பாடியதாக நாட்டுப்புறவியல் துறைத்தலைவர் முனைவர் சி. சுந்தரேசன் தெரிவிக்கின்றார். இக்கொலைச் சிந்துகள் கொலைகளைப் பற்றிய செய்திகளோடு அவை நிகழக் காரணமாக இருந்தவைகளைப் பற்றியும் தெரிவிக்கின்றன. இதன் காரணமாக மக்கள் மீண்டும் கொலை மற்றும் தற்கொலைகளிலிருந்து காக்கப்படுவார்கள்.

## உருவாகக் காரணம்

இந்தியாவை ஆங்கிலேயர்கள் ஆட்சி செய்த பொழுது கல்வியறிவற்று மக்கள் இருந்தனர். அதனால் தற்கொலைகளும், கொலைகளும் வெகுவாக அம்மக்களை பாதித்த காரணத்தினால் இவ்வகையான *கொலைச் சிந்து* கதைப்பாடல்கள் உருவாகியிருக்கலாம் என்று அறிஞர்கள் கூறுகின்றர்.

## பாடு பொருள்கள்
கொலை சிந்து பாடல்கள் குடும்ப நலத்திட்டம், மாமியார் மருமகள் சிக்கல், பொருந்தா மணம், பொருளாசை, ஒற்றுமை, இரக்கம் ஆகியனவற்றை பாடுபொருளாக கொண்டு பாடப்படுகின்றன.

## எடுத்துக்காட்டுகள்
* சித்தையன் கொலைச்சிந்து
* குருசாமிக் கவுண்டனின் கொலைச் சிந்து
* மகாத்மா கொலைச் சிந்து 
* செம்புலிங்கம் கொலைச் சிந்து
* ஆளவந்தார் கொலைச் சிந்து
* பிள்ளையைக் கொன்ற பாட்டு
* படுகளச் சிந்து (1895)
* தீப்பற்றிய சிந்து (1888)
* கம்பம் தாதப்பன் குளச்சிந்து  (1906)
* தற்கொலைச் சிந்து (1970 ல் திருத்தணி முருகன் குளத்தில் தற்கொலை)
* அரியலூர் ரயில் விபத்து (1987)
* சாவானா மில் படுகொலைப் பாட்டு
* மணிக்குறவன் கொலை சிந்து

## திரைப்படங்கள்
கொலைச்சிந்துகளை திரைப்படங்களாகவும் நாடகமாகவும் எடுத்துள்ளனர். ஆளவந்தார் கொலை வழக்கு நாடகமாக தொலைக்காட்சியில் ஒளிபரப்பானது.
* செம்பருத்தி - 1972ல் வெளிவந்த திரைப்படம். இது மலையாள திரைப்படமாகும். பி.என்.மேனன் இயக்கியிருந்தார்.
* மலையூர் மம்பட்டியான் - மம்பட்டியான் கொலைச்சிந்து பாடலை மையமாக கொண்டு வெளிவந்தது.
*

## நூல்கள்
* கொலைச் சிந்து பாடல்களை குஜிலி என சிறு நூல்களாக வெளியிட்டனர். இந்த நூல்களை எழுதுவோர் குஜிலி எழுத்தாளர் என அழைக்கப்பட்டனர். தமிழகம், கேரளா மாநிலங்களில் கொலைச் சிந்து புகழ்பெற்றதாக இருந்தது.
* தமிழில் கொலைச்சிந்து - மருதத்துரை எழுதியுள்ள ஆய்வு நூல்

## ஆதாரங்களும் மேற்கோள்களும்


## வெளி இணைப்புகள்

பகுப்பு:நாட்டுப்புறவியல்
பகுப்பு:கொலைச் சிந்து
சித்தையன் கொலைச்சிந்து

**சித்தையன் கொலைச்சிந்து** என்பது நாட்டாறியல் கதைப்பாடல்களில் ஒருவகையான கொலைச்சிந்து வகையைச் சேர்ந்தது. இக்கதைப் பாடல் சித்தையன் என்பவர் தன்னுடைய தந்தையையும், மனைவியையும் கொலை செய்து விட்டு தற்கொலை செய்து கொண்ட நிகழ்வினை விவரிக்கின்றது.  இந்த சிந்து அக்கால தமிழகத்தில் பிரபலமானதாக இருந்துள்ளது.

## கதைமாந்தர்கள்

* சித்தையன்
* கன்னியப்ப முதலியார் - சித்தையன் தந்தை
* பாலம்மாள் - சித்தையன் மனைவி

## கதை
கன்னியப்ப முதலியாரின் மகனான சித்தையன் என்பவர் பாலம்மாள் என்பவரை மணம் செய்துகொள்கிறார். சித்தையன் வெளியூர் சென்ற தினத்தில், கன்னியப்ப முதலியார் மருமகள் பாலம்மாள் மீது மோகம் கொண்டு அனுக பார்க்கின்றார். பாலம்மாள் மறுத்துவிடுகிறார். இதனால் கோபம் கொண்ட கன்னியப்ப முதலியார், பாலம்மாள் மீது தகாத குற்றங்களைச் சாட்டி சித்தையனுக்கு கடிதம் எழுதுகிறார்.

அக்கடிதத்தினைப் படித்த சித்தையன், பாலம்மாளின் மீது கோபம் கொண்டு, அவளை  கொலை செய்துவிடுகிறார். அதன்பிறகு சித்தையன் கனவில் வந்த பாலம்மாள், தனக்கு நிகழ்ந்ததை எடுத்துரைக்கின்றார். அதனால், தவறு தன்னுடைய தந்தை மீது இருப்பதை உணர்ந்த சித்தையன், தந்தையை கொலை செய்துவிட்டு, தானும் தற்கொலை செய்து கொள்கிறார்.

## ஆதாரங்கள்


## வெளி இணைப்புகள்
* சித்தையன் கதைப்பாடல்

பகுப்பு:நாட்டார் கதைப்பாடல்கள்
பகுப்பு:கொலைச் சிந்து
தென் கர்தினால்

**தென் கர்தினால்** (*Northern Cardinal*, *Cardinalis cardinalis*) என்பது *கர்தினாலிஸ்* இன தென் அமெரிக்கப் பறவை. இது பேச்சு வழக்கில் சிவப்புக்குருவி என அழைக்கப்படும். இப்பறவை கனடா, கிழக்கு ஐக்கிய அமெரிக்கா, மெக்சிக்கோ ஆகிய இடங்களில் காணப்படுகின்றது. இதனை தோட்டங்கள், காடுகள், புல்நிலங்கள், சதுப்பு நிலங்கள் ஆகிய இடங்களில் காணலாம்.

## உசாத்துணை

பகுப்பு:கர்தினால் பறவைகள்
கர்தினால் (பறவை)

**கர்தினால்** (*Cardinals*) என்பது தென் அமெரிக்கா மற்றும் வட அமெரிக்காவில் காணப்படும் *கர்டினாலிடே* குடும்ப பசெரின்
பறவையாகும். இப்பறவைகள் கொட்டைகளை உடைத்துத் தின்னத் தக்க உறுதியான அலகுகளைப் பெற்றுள்ளன.

## வெளி இணைப்புகள்
*Cardinalidae videos, photos and sounds on the Internet Bird Collection
*Cardinalidae sounds on xeno-canto.org
*Cardinal - Northern (bird information)  on petinfospot.com

பகுப்பு:கர்தினால் பறவைகள்
தோட்டுக்காரி அம்மன் கதை

**தோட்டுக்காரி அம்மன் கதை** என்பது நாட்டாரியல் கதைப்பாடலில் ஒன்றாகும். இக்கதைப் பாடல் தோட்டுக்காரி என்பவர் தனக்காக நடைபெற்ற போரில் இறந்தோரைக் கண்டு மனம் வெறுத்து தற்கொலை செய்து கொண்ட நிகழ்வை விவரித்துள்ளது.

## கதைமாந்தர்கள்
கோனாண்டி ராசன் - தோட்டுக்காரின் தந்தை
தோட்டுக்காரி
கொந்தனப்பராசன் - குமரப்பன் தந்தை
குமரப்பன்

## இவற்றையும் காண்க

## ஆதாரங்களும் மேற்கோள்களும்

## வெளி இணைப்புகள்

பகுப்பு:நாட்டார் கதைப்பாடல்கள்
வீரவெண்பாமாலை

**வீரவெண்பாமாலை**  என்னும் நூலைப் பற்றித் தென்காசிக் கோயில் சாசனங்கள் குறிப்பிடுகின்றன. 'குலசேகரப் பாண்டியன் நெல்வேலிப் பெருமாள்' எனப் போற்றப்பபட்ட நெல்வேலி மாறன் வீரச் செயல்களை இந்த நூல் போற்றிப் பாடுகிறது. 

* புலவர் ஒருவர் இவன்மீது வீரவெண்பாமாலை நூலைப் பாடினார் என்பதைக் குறிப்பிடும் சாசனப் பாடல்.  
* இந்த அரசன் முடி சூடிய காலம் கி.பி. 1553.  
* தென்காசித் திருப்பணி முற்றுப்பெறாது இருந்ததை இவன் முடித்துவைத்தான்.  
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:ஆவண நூல்கள்
பஞ்ச வண்ணக்கிளி

**பஞ்ச வண்ணகிளி** அல்லது **ஐவண்ணக்கிளி** அல்லது **பஞ்ச வர்ணக்கிளி** (*Macaws*) என்பது நீண்ட வால் கொண்ட, பல வண்ணங்கள் கொண்ட பெருங்கிளி. பஞ்ச வண்ணக்கிளி தாயகமாக மெக்சிக்கோ, மத்திய அமெரிக்கா, தென் அமெரிக்கா ஆகிய இடங்களைக் கொண்டது. பல இனங்கள் காடுகளில் குறிப்பாக மழைக்காடுகளில் வசிக்கின்றன. ஏனையவை கானகங்களில் அல்லது புல்நிலம் போன்ற இடங்களில் வசிக்கின்றன.

## உசாத்துணை

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:பெருங்கிளிகள்